Sagunt il·luminarà hui les façanes de l'Ajuntament i la Tinència d'Alcaldia amb els colors de l'arc de Sant Martí pel Dia Internacional contra la LGTBIfòbia
17 de maig 2022

![](/media/kwvhycbz/c_ayuntamientofachada_archivo.jpg?width=850&height=566.9886363636364)

L'Ajuntament de Sagunt il·luminarà este dimarts, 17 de maig, les façanes del Consistori i de la Tinència d'Alcaldia del Port de Sagunt amb els colors de l'arc de Sant Martí, que representen el moviment LGTBIQ+ amb motiu del Dia Internacional contra la LGTBIfòbia.

L'alcalde de Sagunt, Darío Moreno, ha explicat que este gest és **«una mostra de conscienciació»** sobre el camí que encara **«queda per recórrer»**. Amb això es vol traslladar el suport cap a les persones del col·lectiu així com el rebuig davant els atacs que moltes d'elles encara patixen.

**«És cert que hem avançat moltíssim en les últimes dècades i anys, però també que encara hi ha moltes persones que pateixen actes de LGTBIfòbia, homofòbia, lesbofòbia i similars, per això és imprescindible que, com a societat, continuem avançant en la plena inclusió i creant una societat igualitària que tracte a totes les persones per igual»**, ha manifestat el primer edil.

![](/media/wnklyu2z/c_tenenciafachada_archivo.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/il-luminacio-facanes-dia-internacional-contra-la-lgtbifobia-sagunt-2022-05-17/ "Facebook")
*   [](http://twitter.com/share?url=https://aytosagunto.es/va/actualitat/il-luminacio-facanes-dia-internacional-contra-la-lgtbifobia-sagunt-2022-05-17/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/il-luminacio-facanes-dia-internacional-contra-la-lgtbifobia-sagunt-2022-05-17/ "Linked In")
*   [](mailto:?body=https://aytosagunto.es/va/actualitat/il-luminacio-facanes-dia-internacional-contra-la-lgtbifobia-sagunt-2022-05-17/)